Univerzitet “Džemal Bijedić” u Mostaru

Fakultet informacijskih tehnologija

Godina studija: Treća

**Studentska ambulanta**

Seminarski rad iz Upravljanja projektom

Predmetni profesor: Student:

Prof. dr. Emina Junuz Hatidža Bojčić,IB160182

Mostar, maj 2021

Sadržaj

[1. Uvod 4](#_Toc73022452)

[2. Analiza problema 5](#_Toc73022453)

[3. Analiza cilja 7](#_Toc73022454)

[4. Analiza strategije 9](#_Toc73022455)

[5. Logički okviri projekta 10](#_Toc73022456)

[6. Upravljanje projektom 12](#_Toc73022457)

[6.1 Tehnički aspekti 12](#_Toc73022458)

[6.2 Vremenski aspekti projekta 12](#_Toc73022459)

[6.3 Finansijski aspekti projekta 16](#_Toc73022460)

[6.4. Projektni tim 18](#_Toc73022461)

[7. Ocjena opravdanosti investicije 19](#_Toc73022462)

[8. Zaključak 20](#_Toc73022463)

[9. Literatura 21](#_Toc73022464)

**Popis tabela**

[Tabela 1: Logički okvir projekta 11](#_Toc73022265)

[Tabela 2: Tehnički aspekti projekta 12](#_Toc73022266)

[Tabela 3: Projektne aktivnosti 14](#_Toc73022267)

[Tabela 4; Troškovi projekta 16](#_Toc73022268)

[Tabela 5: Cijene korištenih resursa 17](#_Toc73022269)

[Tabela 6: Projektni tim 18](#_Toc73022270)

[Tabela 7: Mjesečne potrebe dijabetičara 19](#_Toc73022271)

**Popis slika**

[Slika 1: Piramida problema 6](#_Toc73022330)

[Slika 2: Piramida cilja 8](#_Toc73022331)

[Slika 3: Gantogram projektnih aktivnosti 15](#_Toc73022332)

Sažetak

Zdravlje je najbitnija stavka u životu svakog pojedinca. Svaka starosna kategorija, susreće se sa zdravstvenim problemima karakterističnim za tu dob, pa tako i studenti. Za vrijeme studiranja, obavljanja fakultetskih dužnosti pojedinci se susreću sa raznim problemima, između ostalog i zdravstvenim. Brz način života, nedovoljno sna, stres i nedovoljna fizička aktivnost mogu biti okidači za nastajanje zdravstvenih problema kod studentske populacije. Ovim projektom, zamišljeno je osnivanje studentske ambulante, koja će primarno imati zadatak pružanje medicinske pomoći studentima iz drugih gradova, kao i studentima koji dolaze iz Mostara. U prvoj fazi, medicinsko osoblje sa naručiocima projekta planira ponudu primarnih medicinskih usluga, te plan provođenja istih.

U drugoj fazi, studentima će biti omogućene edukacije kako bi stekli znanja za planiranje svojih aktivnosti koje direktno i indirektno utječu na zdravlje.

Treća faza počinje kada i nova akademska godina, te s tim kreću i sistematski pregledi studenata Univerzita “Džemal Bijedić”.

Ključne riječi: Zdravlje, studenti, sistematski pregledi, univerzitet

# 1. Uvod

Projekat “Studentska ambulanta” je zamišljen kao pomoć u održavanju, te poboljšanju zdravlja studenata Univerziteta “Džemal Bijedić”, te kao ustanova koja će pružati zdravstvenu zaštitu studentima iz drugih gradova tokom boravka na fakultetima u Mostaru.

Analizom problema, te poveznicom između uzoraka i posljedica, kreirano je stablo problema. Prijedlozima rješenja vezanih za temu koja se obrađuje, kreirano je stablo rješenja. Na kraju, odabrana je najbolja strategija koja će koristiti studentima, te njihovom cjelokupnom zdravlju.

U projektnom planu, opisane su aktivnosti koje će tokom trajanja projekta biti uspješno finalizirane, te resursi i ciljevi koji će omogućiti nesmetano odvijanje projekta.

Projekat je pokrenut sa strane djelatnika Univerziteta “Džemal Bijedić”, te odaje karakter društveno-korisnog projekta. Koristi projekta će biti razne, od poboljšanja i očuvanja zdravlja studenata, do uspješnijih rezultat u obrazovanju.

# 2. Analiza problema

Zdravstveni sistem u Bosni i Hercegovini ne omogućava pružanje zdravstvene pomoći osobama koje se trenutno ne nalaze u mjestu svog prebivališta. Npr. student iz kantona Sarajevo, u slučaju bolesti ne može primiti potrebnu stručnu pomoć, ako se nalazi u Mostaru, tj. ako tu studira. Iz ovog razloga, mnogi studenti su prisiljeni vraćati se u matične gradove zbog dobijanja medicinske pomoći, što iziskuje određene financijske troškove, kao i odsutnost sa predavanja, tj. fakultetskih obaveza, ali i gubljenje dragocjenog vremena, što u slučaju nekih ozbiljnih dijagnoza može biti kobno.

Neminovno je da usred teškog socijalnog stanja u Bosni i Hercegovini, dobro zdravlje nije u mogućnosti biti na prvom mjestu svakog pojedinca, pogotovo studenata. U slučaju bolesti, ne tako mali broj studenata, prisiljen je liječiti se u svom trenutnom smještaju, bez mogućnosti nesmetanog odlaska ljekaru, te dobijanja potrebnih lijekova.

Tokom svog studiranja, svaki student se susreće sa različitim problemima, što financijskih, pa tako i zdravstvenim. Ispitni rokovi su prepoznati kao okidač za stres, koji dovodi do pogoršanja cjelokupnog imunog sistema, te u nekim slučajevima dovodi i do bolesti, karakterisničnim kao posljedica stresnog života.

U posljednje vrijeme, vidljivo je da neke bolesti poput dijabetesa više ne biraju starosnu dob, pa tako su i studenti, nažalost, postali potencijalni oboljeli.

Ideja projekta je da se provode sistematski pregledi studenata, jednom do dva puta godišnje, u cilju smanjenja rizika oboljevanja ove populacije. Svaki student Univerziteta, treba imati sigurnu zdravstvenu zaštitu, kako ne bi došlo do većih posljedica zbog lošeg tretiranja bolesti koje se javljanju u ovom periodu. Na slici 1, predstavljeno je stablo problema, koje će pobliže objasniti cijelu strukturu i posljedice koje ova tema nosi sa sobom.

Diagram

Description automatically generated

Slika 1: Piramida problema

# 3. Analiza cilja

Stres je ključna stavka koja prati mlađe generacije, pogotovo studente. Neispoljavanje stresa, te njegovo nakupljanje u organizmu, može dovesti do ozbiljnih zdravstvenih problema. Stres je usko povezan uz pojavu depresije, te anksioznosti. Poznato je kako bilo kakve nelagode koje se dešavaju u ljudskom tijelu, mogu izazvati haotične posljedice na ostatak svakodnevnih obaveza.

Bosna i Hercegovina nema pravilnik kojim bi se studentima iz drugih gradova omogućilo liječenje u trenutnom prebivalištu. Promjena u zakonu kojim bi se omogućilo liječenje ove populacije u trenutnim mjestima boravišta, u velikom broju bi spriječila nelagodne situacije, poremećaje ishrane, te javljanje nekih bolesti zbog neadekvatnog liječenja.

Nepostojanje studentske ambulante u Mostaru do sada nije bilo prepoznato kao mogući problem. Uzimajući u obzir broj studenata koji trenutno studira na Univerzitetu “Džemal Bijedić”, evidentno je da bi ovo pitanje trebalo biti u vrhu prioriteta grada Mostara.

Uspostavljanje studentske ambulante donijeti će velike promjene u samo društvo, te pridonijeti razvijanju zdravijih navika, te poboljšanju općeg zdravstvenog stanja studentske populacije.

Na slici 2 će biti prikazano stablo rješenja problema studentske ambulante.

Diagram

Description automatically generated

Slika 2: Piramida cilja

# 4. Analiza strategije

Projekat “Studentska ambulanta” ima fokus na poboljšanju i očuvanju zdravlja studenata Univerziteta “Džemal Bijedić”. Primarni cilj projekta jesu sistematski pregledi, te uvid u zdravlje svakog pojedinca koji je student Univerziteta. Kroz savjete nutricioniste, koji je sastavni dio tima medinickog osoblja ambulante, studenti će biti u mogućnosti usvojiti neke zdrave prehrambene navike koje će im koristiti za cijeli život.

Brošute i plakati sa važnim informacija, simptomima i sprječavanju nastanka bolesti, igrati će bitnu ulogu u podizanju svijesti o očuvanju zdravstvenog stanja. Takvi korisni plakati biti će kreirani po stručnim uputama specijalista koji čine tim medicinskog osoblja ambulante.

Krajnji cilj će biti spriječavanje bolesti, liječenje bez odgode, te sistematski pregledi studenata uz minimalnu naknadu.

# 5. Logički okviri projekta

Logički okvir projekta nam prikazuje moguće probleme, uzroke, moguća rješenja, te koristi. Sve navedeno se nalazi u sljedećoj tabeli.

|  |  |  |  |  |
| --- | --- | --- | --- | --- |
| Opis projekta | | Objektivno mjerljivi pokazatelji uspjeha | Izvori i sredstva verifikacije | Pretpostavke i rizici |
| Svrha projekta: | Podizanje kvalitete zdravstvene njege studenata Univerziteta "Džemal Bijedić"  Podizanje svijesti studenata o mentalnom zdravlju, koristima zdrave ishrane, te sportskom načinu života | Smanjenje pojave bolesti izazvanim brzim načinom života, te stresom  Smanjenje troškova putovanja u matične gradove zbog liječenja | Sistematski pregledi |  |
| Cilj projekta: | Praćenje zdravstvenog stanja studenata  Prevencija novih oboljenja  Održavanje sistematskih pregleda | Smanjenje pojave bolesti izazvane stresom, te poboljšanje mentalnog zdravlja  Povećana briga za sebe i svoje zdravlje | Ankete provođene na Univerzitetu "Džemal Bijedić" | Trajno mijenjanje i poboljšanje životnih navika |
| Izlazi projekta: | Planiranje cjelokupnog sistema i načina obavljanja medicniskih pregleda i pružanja usluga | Spisak pregleda koje je moguće obaviti u studentskoj ambulanti | Izvještaj iz studentske ambulante |  |
|  | Edukacije za studente | Dijeljenje brošura i postavljanje plakata povezanih sa zdravstvenim poljima | Provjere na fakultetima | Studenti mijenjaju životne navike, obraćaju pažnju na mentalno i opšte zdravlje |
|  | Godišnje provođenje sistematskih pregleda svih studenata Univerziteta "Džemal Bijedić" | Uvid u stvarno zdravstveno stanje studenata, mogućnosti početka liječenja | Provjera u studentskoj ambulanti |  |
| Aktivnosti:  Kreiranje edukativnih materijala za studente  Štampanje brošura i plakata za postavljanje na fakultetima  Priprema medicinskog osoblja za rad u studentskoj ambulanti  Priprema potrebnih stvari za sistematske preglede studenata  Edukacija studenata o mentalnom zdravlju  Edukacija studenata o važnosti fizičkih aktivnosti | | **Ulazi:**  Ljudski resursi  Materijal za štampanje | **Troškovi:**  204.496,00 KM | Dostupni ljudski resursi  Studenti pokazuju volju za učenjem i razvijanjem zdravih navika |
| Problem: | | Studenti iz drugih  gradova ne posjeduju mogućnost liječenja tokom svog boravka u Mostaru. Pored novčanih gubitaka, nastalih tokom putovanja do matičnih gradova, susreću se i sa slabijim uspjehom na fakultetu zbog izbivanja radi bolesti. | Ciljna skupina:  Studenti | |

Tabela 1: Logički okvir projekta

# 6. Upravljanje projektom

## 6.1 Tehnički aspekti

Za realizaciju projekta “Studentska ambulanta” potreban je prostor, koji će Univerzitet “Džemal Bijedić” iznajmljivati, kao i određeni dio medicinske opreme koji će biti kupljen.

|  |  |
| --- | --- |
| Naziv | Vrsta |
| Prostorije za studentsku ambulantu | Materijal |
| Medicinska oprema | Materijal |

Tabela 2: Tehnički aspekti projekta

## 6.2 Vremenski aspekti projekta

Projekat “Studentska ambulanta” početi će 19.05.2021. godine. Raspored svih aktivnosti prilagođen je početku nove akademske godine. Kraj projekta planiran je za 09.08.2021. godine, kako bi student novu akademsku godinu započeli provjerom svog zdravlja.

Pripremna faza projekta predstavlja sastanak naručioca projekta, tj. predstavnike Univerziteta “Džemal Bijedić”, te definisanje projektnog tima. Pod definisanjem projektnog tima, misli se na članove medicinskog osoblja (doktore, medicinske tehničare itd) koji će sačinjavati tim, te osobe iz drugih industrija. U pripremnoj fazi, vršiti će se razgovori sa potencijalnim korisnicima sistema, tj. studentima, kako bi se različita mišljenja uzela u obzir. Također, u ovoj fazi početi će se vršiti i promotivna kampanja, kako bi se povećala zainteresovanost studenata za ideju studentske ambulante.

U fazi definisanja stručnog tima dolazi do izbora kandidata koji će sačinjavati medicinski tim studentske ambulante. U ovoj fazi, poznat je tačan broj medicinskog osoblja koje će biti angažovano na projektu, te u radu ambulante.

Kreiranje plana projekta je faza u kojoj se kreće sa izradom promotivnog materijala, tj. brošura i plakata, te kreiranjem smjernica u kojima projektni tim želi voditi projekat. Na kraju te faze, provesti će se anketa među studentima.

Nakon ove faze,otvoren je javni konkurs za nabavku medicinske opreme i iznajmljivanje prostora studentske ambulante. Po završetku konkursa, potpisuje se ugovor sa odabranim strankama koje su ponudile najbolju opciju.

Faza realizacije je pretposljednja faza ovog projekta. U njoj dolazi do kreiranja prototipa baze podataka svih studenata-korisnika studentske ambulante, te testiranja. U isto vrijeme, radi se na izgradnji i opremanju prostora studentske ambulante, te postavljanju sve potrebne opreme neophodne za nesmetan rad. Na kraju ove faze, dolazi do podjele studentskih zdravstvenih knjižica, te do provođenja prvih, probnih sistematskih pregleda.

Faza evaluacije je zadnja faza projekta. Ona uključuje evaluaciju samog projekta, te njegove rezultate.

U tabeli 3. je prikazana lista zadaća projekta, trajanje pojedinih zadaća, te početni i krajnji datum. Na slici 3. je prikazan gantogram koji omogućava pregled redoslijeda izvršavanja zadaća. Na gantogramu postoje prekretnice (milestones) koje su indikatori za napredak projekta. Neke od njih su: definisanje stručnog tima, javni konkurs, kreiranje prototipa baze podataka, itd.

Graphical user interface, application, table

Description automatically generated

Tabela 3: Projektne aktivnosti

Graphical user interface, text, application

Description automatically generated

Slika 3: Gantogram projektnih aktivnosti

## 6.3 Finansijski aspekti projekta

Ukupna cijena projekta je 204.496,00 KM, a naručitelj projekta je Univerzitet “Džemal Bijedić” u Mostaru. U tabeli 4 biti su prikazani troškovi za pojedine aktivnosti.

Table

Description automatically generated

Tabela 4; Troškovi projekta

Table

Description automatically generated

Tabela 5: Cijene korištenih resursa

## 6.4. Projektni tim

U tabeli 6. prikazani su članovi projektnog tima. Voditelj projekta prati i kontrolira tok projekta od početka pa do završetka. On je također zadužen za vođenje projektnog tima. Projektni tim je zadužen za realizaciju zadaća koje su postavljene na projektu. Analitičar obavlja analizu prikupljenih podataka u anketama i istraživanjima, prije konkretnog početka rada projektnog tima. Digital Marketing menadžer bavi se materijalima koji će se publicirati u javnost, kao što su plakati i brošure, te pored toga radi na promicanju ideje projekta među studentskom populacijom na osnovu kampanja promovisanja. Na projektu također učestvuju i dva pravnika, koji su zaduženi za pripremu dokumentacije za tender, te ostale pravne aspekte projekta. Database administrator je zadužen za kreiranje baze podataka svih studenata, te njeno održavanje. Građevinski radnici (4) zaduženi su za dovršetak radova na prostorijama ambulante. Stručni tim sastoji se od doktora opšte prakse, zubara, psihologa, psihijatra, nutricioniste, medicinske sestre, medicinskog tehničara, te endokrinologa.

Table

Description automatically generated

Tabela 6: Projektni tim

# 7. Ocjena opravdanosti investicije

Projekat “Studentska ambulanta” je prepoznat kao društveno koristan, te kao takav ne može pribaviti novčanu korist bilo kojoj strani učesnici. Ne postoje zvanični podaci o broju oboljelih od dijabetesa u Hercegovačko-neretvanskom kantonu, tako da ne možemo tačno izračunati uštedu koju bi Zavod za zdravstvo imao. Troškovi liječenja osobe oboljele od dijatebesa trenutno iznose oko 250 KM na mjesečnom nivou.

|  |  |  |
| --- | --- | --- |
| Mjesečne potrebe dijabetičara | |  |
| Naziv | Cijena | |
| Inzulin | 200 | |
| Trakice i tuferi | 50 | |
| Ukupno | 250 | |

Tabela 7: Mjesečne potrebe dijabetičara

Potrebno je naglasiti da redovni studenti u Hercegovačko-neretvanskom kantonu mjesečno dostupno imaju 30 trakica, koje Zavod pokriva (okvirno 30 KM), što nije dovoljno, uzimajući u obzir da se šećer u krvi mjeri čak i do tri puta dnevno.

Bitno je naglasiti da se dijabetičari susreću sa drugim bolestima i komplikacijama. One najčešće nastaju 10-15 godina od oboljevanja. Relativni rizik od miokardnog infarkta je veći 50% kod dijabetičara, te 150% kod dijabetičarki.

Indikatori

Iako postoje neke novčane koristi ovog projekta (ušteda zbog prevencije pojave bolesti) stvarna korist projekta ogleda se u većem doprinosu zajednici, podizanju svjesti o važnosti zdravlja, poboljšanje kvalitete života, efektivnijeg učenja.

Indikatori mjere društvenog uticaja ogledaju se u poboljšanoj kvaliteti života pojedinca, kao i grupe, nutritivno bogata prehrana, poboljšanje mentalnog zdravlja, te redovna kontrola studentske populacije u vidu sistematskih pregleda.

Korisnici projekta su mladi ljudi, tj. studentska populacija.

# 8. Zaključak

U projektnom planu za studentsku ambulantu opisani su uzroci i posljedice nepostojanja jednog takvog objekta, te je odabrana strategija kojom će se studentima omogućiti pristup zdravstvenoj njezi dok studiraju na Univerzitetu “Džemal Bijedić”.

Uz angažman stručnjaka iz različitih oblasti medicine, studentima će biti omogućeni pregledi u studentskoj ambulanti. Prije početka samog rada ambulante, studenti će imati pristup plakatima i brošurama kako bi se bolje upoznali sa ciljem projekta.

Trajanje projekta iznosi 59 dana, uzimajući u obzir da će se neke manje zadaće izvršavati istovremeno. Sa realizacijom projekta počinje se početkom akademske 2021/2022 godine. Studenti svih fakulteta Univerziteta “Džemal Bijedić” moći će koristiti usluge koje će pružati studentska ambulanta.

Koristi projekta su i društvenog i financijskog aspekta. Očekuje se da će redovni sistematski pregledi studenata, dovesti do smanjenja pojave oboljenja, što u drugu ruku smanjuje trošak liječenja Zavodu za zdravstvo.

# 9. Literatura

* UP Priručnik za MS Project 2016, Indira Hamulić, Mostar
* <https://www.drsolakovic.com/usluge/diabetes-mellitus/> (27.05.2021)
* <http://mojaklinika.ba/endokrine-bolesti-dijabetes-i-bolesti-metabolizma/> (27.05.2021)
* Nastavni materijali: predavanja, vježbe i workshopi iz predmeta „Upravljanje projektom“, postavljeni na DLWMS sistemu FIT-a, 2020/2021
* <https://www.zzo.ba/bs> (27.05.2021)